Asseblief en dankie, Google, vra oumaDie inskrywing wat May Ashworth gemaak het (Foto: Twitter via Push10Ben) ŉ 85-jarige ouma van Tyldesley in Engeland se “hoflike” Google-soektog het wye reaksie op sosiale media uitgelok nadat haar kleinseun ŉ skermskoot daarvan op Twitter gedeel het. Ben John het op Twitter geskryf hy het glo per ongeluk op die “soektog-geskiedenis” van sy ouma, May Ashworth, se rekenaar afgekom en sien toe sommer hoe hoflik sy met dié soekenjin praat. “Vertaal asseblief vir my die romeinse syfers mcmxcviii, baie dankie,” skryf die ouma vir Google. John se inskrywing op Twitter is intussen wyd en syd gedeel. “Ek kon dit nie glo toe ek ‘asseblief’ en ‘dankie’ in die soektog sien nie. Toe ek haar daaroor uitvra, het sy net gesê sy het gedink dis die norm om dit te doen,” het hy aan ŉ ander Twitter-gebruiker vertel. Die inskrywing het reeds meer as 16 000 hertwiete (retweets) en is meer as 24 000 keer ge-like. Google het intussen op Twitter geskryf dié inskrywing het hulle laat glimlag. “Liewe Ben se ouma, dankie sê is nie nodig nie. In ŉ wêreld vol miljarde soektogte, het joune ons laat glimlag. Vriendelike groete, Google.” Dearest Ben's Nan. Hope you're well. In a world of billions of Searches, yours made us smile. Oh, and it's 1998. Thank YOU@Push10Ben — Google UK (@GoogleUK) June 15, 2016 Bron: Bored Panda